*Proposta de resolució provisional de concessió corresponent a la convocatòria d’ajuts per a la preparació de projectes internacionals 2018 (EXIT2018)*

Per resolució de 13 de febrer de 2018, del Vicerector de Política Científica i de Recerca, president de la Comissió de Política Científica i de Transferència, en execució de l’acord de la citada Comissió, de 13 de febrer de 2018, es convocaven ajuts per a la preparació de projectes internacionals 2018 (EXIT2018).

D’acord amb l’article 10 de la resolució de convocatòria, a la vista dels informes científics i tècnics d‘avaluació i la valoració de la Comissió de Política Científica i de Transferència, aquest Vicerectorat:

**RESOL**

1. Dictar proposta de resolució provisional d’ajuts concedits i denegats de la convocatòria d’ajuts *per a la preparació de projectes internacionals 2018 (EXIT2018)*. El detall dels ajuts concedits i denegats consta a [l’Annex 1](http://www.urv.cat/media/upload/arxius/recerca_innovacio/programes/urv/exit/2018/2018EXIT_AnnexI_Resolucio_provisional.pdf) d’aquesta proposta de resolució provisional.

2. Ordenar la publicació d’aquesta proposta de resolució provisional i el seu annex a la pàgina web del [programa](http://www.urv.cat/ca/recerca/suport/programes/urv/exit/2018/)*.* Segons el que preveu l’article 45 de la llei 39/2015, d’1 d’octubre, del Procediment Administratiu Comú de les Administracions Publiques, aquesta publicació tindrà tots els efectes de notificació practicada.

A més de la publicació a la pagina web, s’informarà individualment als investigadors/res principals de cada sol·licitud d’ajut, mitjançant correu electrònic que, en cap cas, tindrà efectes de notificació practicada.

3. Els sol·licitants disposaran d’un termini de 10 dies hàbils per manifestar la seva acceptació o renúncia al finançament proposat, segons correspongui, o per exposar les al·legacions que considerin adients. El termini de 10 dies comença a comptar el dia hàbil següent a la publicació d’aquesta proposta de resolució provisional i el seu annex a la pàgina web del [programa](http://www.urv.cat/ca/recerca/suport/programes/urv/exit/2018/)*.*

Si no es presenten al·legacions o una renúncia expressa en aquest termini, les propostes de finançament s’entendran acceptades.

La presentació d’al·legacions a una proposta provisional de finançament implicarà la no acceptació de la proposta i el seu rebuig fins que siguin resoltes les al·legacions presentades.

L’acceptació, renúncia o presentació d’al·legacions es farà obligatòriament mitjançant un escrit que, amb la signatura original de l’investigador/a principal, s’adreçarà al Vicerectorat de Recerca i Planificació Científica, a través dels mitjans que estableix l'article 16.4 de la Llei 39/2015, de 1 d’octubre, del Procediment Administratiu Comú de les Administracions Públiques.

Tarragona, 23 de juliol de 2018

Francesc Díaz González

Vicerector de Recerca i Planificació Científica